
Coldea și Kovesi, eroii luptei anticorupţie consiliați îndeaproape de Ambasada 
SUA, și-au dat arama pe faţă: primul este anchetat de DNA pentru o șpagă de 
sute de mii de euro în schimbul unor intervenții în Justiţie, în timp ce d-na Kovesi 
se face remarcată prin efortul de a mușamaliza dosarul Pfizer-Ursula. 


Cei doi tartori care, printre altele, i-au încătușat pe ex-premierul Adrian Năstase 
și pe alți o serie de înalți demnitari, s-au ocupat și de o multitudine de oameni de 
afaceri români. Unii dintre cei anchetați au făcut ani grei de pușcărie, alţii au fost 
achitaţi de instanțele de judecată. 


În perioada de glorie a luptei anti-corupţie au ieșit în evidenţă și multe abuzuri. 
Am asistat ani în șir la un spectacol televizat de prost gust, pus în scenă special 
pentru poporul dornic “să se facă dreptate”. Traian Băsescu a avizat protocoalele 
ilegale DNA-SRI, apoi au curs pe bandă rulantă arestările de vineri noaptea și 
presiunile imense asupra unor magistrați mai puţin dispuși să "colaboreze" cu 
eroii Coldea și Kovesi. 


Poate cel mai grav dintre toate, în timp ce la televizor defilau politicienii și 
oamenii de afaceri români prinși cu mâţa-n sac, Justiţia coordonată de celebrul 
cuplu s-a dat peste cap pentru a mușamaliza zeci de dosare ale unor corporații 
străine. Laura Codruța Kovesi a devenit o specialistă în astfel de potlogării, 
dovadă că ambasadele i-au apreciat competențele și au propulsat-o în luxosul 
birou din Luxemburg. Acolo unde se străduie din răsputeri să închidă mega- 
dosarul cu achizițiile de vaccinuri Pfizer — un fleac de vreo 40 de miliarde de euro, 
cu comisioane pe măsură. 


Puterea corupe. lar puterea absolută corupe în mod absolut. 


Nimic mai adevărat în cazul Serviciului Român de Informaţii, probabil cea mai 
puternică instituţie din România. Sute de generali și colonei au perpetuat o stare 
de fapt și un mod de viaţă moștenite de la fosta Securitate. Traficul de influenţă 
pentru obținerea de foloase necuvenite a făcut parte, în ultimii 33 de ani, din fișa 
postului în cazul (prea) multor ofițeri cu legitimaţie SRI. 


Unii au derulat afaceri prospere prin intermediul rudelor apropiate, în timp ce 
tranzacţionau la bursa neagră informaţii sensibile. Alţii s-au pensionat la 45 de 
ani și s-au pus în slujba unor magnați cu tot bagajul de relaţii în mediul politic și 
de afaceri, păstrând la purtător dosarele cu potenţial de șantaj (transferate după 
pensionare de la biroul SRI direct în portofoliul privat). Spre exemplu generalul 


Coldea, care a continuat și din poziţia de “civil” să exercite presiuni asupra 
magistraților pentru a beneficia de foloase personale de milioane de euro. 


Generalul Coldea e doar vârful aisbergului. Activi sau ieșiți din sistem, ofițerii SRI 
care își servesc patria cu cinste sunt mai degrabă excepții. Dovadă și 
modalitatea prin care caracatiţa Soros s-a infiltrat în toate structurile puterii, fără 
ca nimeni din SRI să iasă public și să denunțe ameninţarea vădită la adresa 
securității naționale. 


Ofițerii SRI au fost cumpăraţi prin lefuri/pensii din ce în ce mai nesimţite și prin 
libertatea acordată tacit de a derula afaceri murdare de tip Coldea. Structura de 
Contrainformaţii, care ar fi trebuit să-i expună pe acești potlogari, s-a complăcut 
în inacţiune, incompetenţă și chiar complicitate. 


Oare există o soluţie pentru a avea servicii de informații mai bune și dedicate 
interesului naţional? Probabil că da. Însă nu cât timp politicienii aflaţi la vârful 
puterii sunt împinși acolo tocmai pentru a face jocurile unor indivizi ca generalul 
Coldea. 


Tags: adrian onciu, coldea, kovesi 


Cum puteți sprijini proiectul 
Patrioţilor 


Platforma Opozitia.net depinde exclusiv de donațiile Patrioţilor. Ea va exista cât 
timp VOI veţi considera că are sens să existe. Fiecare donație, cât de mică, ne 
aduce mai aproape de Libertatea de altădată. Ne ajută să avem o voce din ce în ce 
mai puternică. Ne ajută să rezistăm în faţa ofensivei nemaintâlnite din partea 
Globaliștilor fără niciun Dumnezeu. 

Conturi ING BANK 
R070INGB0000999906930786 (RON) 
R065INGB0000999911989038 (EUR - SWIFT INGBROBU) 

Tel: 0791.287.318 --- Qadrian6j60 

Salvează-mi numele, emailul și site-ul web în acest navigator pentru data 
viitoare când o să comentez. 

Beijingul contraatacă 

